**Cântec de trezit copii**

*Lucia Eniu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un ghiocel c-un ochi stingher

s-a ridicat în taină copăcel

şi din zăpezi a tresărit rebel

sărmanul menestrelul

ghiocel

A prins a-şi striga fraţii prin păduri

pe lângă case şi pe arături

orfan stingher sătul de-ai iernii nuri

şi-a vopsit frunza-n verde brotăcel

sărmanul menestrelul

ghiocel

Şi-au izbucnit apoi în albul pur

să-şi zvânte plete ninse în azur

şi-au zămislit ocean de bun augur

cu clinchet şi surâs de clopoţei

sărmanii menestreii

ghiocei.